text: Í Beranum er møguleiki fyri at fáa stuðlandi samrøður og sálarfrøðiliga viðgerð. Samrøðurnar eru við sálarfrøðingarnar, sum arbeiða í Beranum. At byrja við, verða 5-10 samrøður bjóðaðar, og eftir hesar samrøðurnar, verður meting gjørd av, um tørvur er á fleiri. Ein tími verður settur av til hvørja samrøðu. Ert tú undir 18 ár, verður ein avvarðandi oftast ein partur av samrøðugongdini, men ikki uttan, at tú veitst av. Dentur verður lagdur á, at samrøðurnar taka støði í tínum ynskjum og teimum avbjóðingum, sum tú upplivir í samband við sorgina. Samrøðurnar eru í hugnaligum hølum hjá Beranum í Niels Finsensgøtu í Havn.
text: #000005
text: Samrøður og sálarfrøðilig viðgerð eru ókeypis og einki krav er um ávísing frá lækna.
text: #000007